钦定古今图书集成/明伦汇编/交谊典/第027卷 > 《图书编》 > 《社学规条》
## 钦定古今图书集成/明伦汇编/交谊典/第027卷 > 《图书编》 > 《社学规条》

窃闻“古之教者，教以人伦。后世记诵词章之习起，而
先王之教亡。”今教童子，惟当以孝弟忠信、礼义、廉耻
为专务。其栽培涵养之方，则宜诱之歌诗，以发志意；
导之习礼，以肃威仪；讽之读书，以开知觉。今人往往
以歌诗习礼为不切时务。此皆末俗庸鄙之见，乌足
以知古人立教之意哉！大抵童子之情，乐嬉游而惮
“拘检，如草木之始萌芽，舒畅之则条达，摧挠之则衰
萎。”今教童子，必使其趋向鼓舞，中心喜悦，则其进自
不能已。譬之时雨春风，霑被卉木，莫不萌动勃发，自
然日长月化。若冰霜剥落，则生意萧瑟，日就枯槁矣。
故凡诱之歌诗者，非但发其志意而已，亦所以泄其
号咷呼啸于咏歌，宣其幽抑结滞于音节也。“导之习
礼”者，非但肃其威仪而已，亦所以周旋揖让而动荡
其血脉，拜起屈伸而固束其筋骸也。“讽之读《书》”者，非
但开其知觉而已，亦所以沉潜反复而存其心，抑扬
讽诵以宣其志也。凡此皆所以顺导其志意，调理其
性情，潜消其鄙吝，默化其粗顽，日使之渐于礼义而
不苦其难，入于中和“而不知其自是”，盖先王立教之
微意也。若近世之训蒙穉者，日惟督以句读课程，责
其检束而不知导之以礼，求其聪明而不知养之以
善。鞭挞绳缚，若待拘囚。彼视学舍如囹圄而不肯入，
视师长如寇仇而不欲见，规避掩覆以遂其嬉游，设
诈饰诡以肆其顽鄙，偷薄庸劣，日趋下流，是盖驱之
于恶“而求其为善也，何可得乎？”此阳明先生《训蒙》大
意。今复申明，以谕各村教读。其教读悉心体会遵行，
教谕乡之子弟。其乡保条规及附刻律礼，亦要随方
讲说，以劝谕子弟之父兄。庶使子弟之蒙童者，即知
礼义，而父兄之不学者，亦知信从，乃不负其责成之
意。

一、每日清晨，诸生参揖毕，教读以次遍询诸生：“在家
所以爱亲敬长上之心，得毋懈忽，未能真切否。温凊
定省之仪，得无亏阙，未能实践否。往来街衢，步趋礼
节，得无于荡，未能谨饬否。一应言行心术，得毋欺妄
非僻，未能忠信笃敬否。诸童子务要各以实对，有则
改之，无则加勉。”教读复随时就事，曲加诲谕开发，然
后各退，就席肄业。

一凡歌诗须要整容定气清朗其声音均审其节调。
毋躁而急。毋荡而嚣。毋馁而慑久则精神宣畅。心气
和平矣。每学量生童多少分为三班。每日轮一班歌
诗其馀皆就席敛容肃听。

“一、凡习礼须要澄心肃虑，审其仪节，度其容止，毋忽
而惰，毋沮而诈，毋径而野，从容而不失之迂缓，修谨
而不失之拘局，久则礼貌习熟，德性坚定矣。亦如前
分为三班，日轮一班习礼，馀皆就席，敛容肃观。”
一、凡授书不在徒多，但贵精熟，量其资禀，能二百字
者，止可授以一百字，常使精神力量有馀，则无厌苦
之患，而有自得之美。讽诵之际，务令专心一志，口诵
心唯，字字句句，䌷绎反复，抑扬其音节，宽虚其心意，
久则义理浃洽，聪明日开矣。

一、“每日工夫，先考德，次背书诵书，次习礼或作课，次
复诵书读书，次歌诗。凡习礼歌诗之类，皆所以常存童子之心，使其乐习不倦，而无暇安于邪僻。教者如
此，则知所施矣。虽然，此其大略也。若夫随方诲诱，使
知趋向，则在各教读以意而推广焉。”